《重阳后一日从无尽泛舟游处士台故诗人秦龟从所居》
宋代·唐庚

皂河经雨水微沙，船帖台根日未斜。三径就荒悲白土，一樽相属对黄花。

已将远眺收平楚，更遣清言到永嘉。要见仙翁头似漆，请看醉后落乌纱。

作者简介：唐庚，1070年～1120年在世，北宋诗人。字子西，人称鲁国先生。眉州丹棱（今属四川眉山市丹棱县）唐河乡人。哲宗绍圣（一○九四）进士（清光绪《丹棱县志》卷六），徽宗大观中为宗子博士。经宰相张商英推荐，授提举京畿常平。商英罢相，庚亦被贬，谪居惠州。后遇赦北归，复官承议郎，提举上清太平宫。后于返蜀道中病逝。